Държавен вестник, бр. 57, 2015 г., стр. 27

БРОЙ  57	
Д Ъ Р Ж А В Е Н  В Е С Т Н И К 	
СТР.  27  
§ 7. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
За главен секретар на Министерския съвет:  
Галина Маринска
4834
ПОСТАНОВЛЕНИЕ № 188 
ОТ 20 ЮЛИ 2015 Г.
за приемане на Наредба за паричните обезще-
тения и помощи от държавното обществено 
осигуряване
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за парич­
ните обезщетения и помощи от държавното 
обществено осигуряване. 
Заключителни разпоредби
§ 1. Отменя се Наредбата за изчисляване 
и изплащане на паричните обезщетения и 
помощи от държавното обществено осигу­
ряване, приета с Постановление № 364 на 
Министерския съвет от 2006 г. (обн., ДВ, 
бр. 1 от 2007 г.; Решение № 9943 на Върхов­
ния административен съд от 2007 г. – бр. 1 от 
2008 г.; изм. и доп., бр. 26 от 2008 г., бр. 13, 
67 и 80 от 2009 г., бр. 2 от 2010 г., бр. 14 от 
2011 г., бр. 16 и 80 от 2012 г., бр. 33 от 2013 г., 
бр. 17, 55 и 90 от 2014 г. и бр. 19 от 2015 г.).
§ 2. Параграф 1 влиза в сила от 1 януари 
2016 г.
Министър-председател: 
Бойко Борисов
За главен секретар на Министерския съвет:  
Галина Маринска
НАРЕДБА
за паричните обезщетения и помощи от дър-
жавното обществено осигуряване
Раздел I
Общи разпоредби
Чл. 1. (1) С наредбата се уреждат редът и 
начинът за представяне на документите и за 
изчисляване и изплащане на:
1. паричните обезщетения при:
а) временна неработоспособност поради 
общо заболяване, трудова злополука и про­
фесионална болест, за санаторно-курортно 
лечение и при належащ медицински преглед 
или изследване, карантина, отстраняване от 
работа по предписание на здравните органи, 
гледане на болен или на член от семейството 
под карантина, належащо придружаване на 
болен член от семейството за медицински 
преглед, изследване или лечение, както и за 
гледане на здраво дете, върнато от детско 
заведение поради карантина в заведението 
или на детето;
б) трудоустрояване при временно намалена 
работоспособност поради общо заболяване, 
трудова злополука или професионална болест;
в) трудоустрояване поради бременност и 
кърмене;
г) бременност и раждане;
д) отглеждане на малко дете;
е) осиновяване на дете от 2- до 5-годишна 
възраст;
2. паричните помощи:
а) за инвалидност поради общо заболяване, 
когато осигуреното лице няма необходимия 
осигурителен стаж за отпускане на пенсия за 
инвалидност поради общо заболяване;
б) при смърт на осигуреното лице.
(2) Преценката на правото и определяне­
то на размера на паричните обезщетения и 
помощите по ал. 1 се извършва въз основа 
на данните по чл. 5, ал. 4, т. 1 от Кодекса 
за социално осигуряване (КСО), данните от 
издадените болнични листове и решенията 
по обжалването им, приети по реда на На­
редбата за реда за представяне в Национал­
ния осигурителен институт на данните от 
издадените болнични листове и решенията 
по обжалването им, приета с Постановление 
№ 241 на Министерския съвет от 2014 г. (ДВ, 
бр. 67 от 2014 г.), като се използват и данните 
от регистъра на осигурителите и самоосигу­
ряващите се лица, регистъра на приходите 
от осигурителните вноски за държавното 
обществено осигуряване, регистър „Трудови 
договори“, регистър „Пенсии“, регистър „Тру­
дови злополуки“, регистър „Професионални 
болести“, регистър „Парични помощи за про­
филактика и рехабилитация“ и от регистър 
„Парични обезщетения и помощи от ДОО“, 
както и данните от удостоверенията по чл. 8, 
9 и чл. 11, ал. 1 и 2.
Чл. 2. Паричните обезщетения и паричните 
помощи се изчисляват и изплащат от съот­
ветното териториално поделение на Нацио­
налния осигурителен институт (ТП на НОИ), 
с изключение на паричните помощи по чл. 1, 
ал. 1, т. 2, буква „а“, които се изчисляват и 
изплащат от ТП на НОИ по постоянен или 
настоящ адрес на лицето.
Раздел II
Ред за представяне на документи за изчисля-
ване и изплащане на паричните обезщетения 
и помощи
Чл. 3. (1) Паричните обезщетения за 
временна неработоспособност, бременност 
и раждане до 135 календарни дни или тру­
доустрояване се изплащат при ползване на 
отпуск или при трудоустрояване въз основа 
на болничен лист. 
(2) При първото представяне на болничен 
лист еднократно се заявяват данни относно 
банковата сметка за изплащане на паричните 
обезщетения с декларация по образец съгласно 
приложение № 1.